钦定古今图书集成/明伦汇编/氏族典/第455卷 > 宋明
## 钦定古今图书集成/明伦汇编/氏族典/第455卷 > 宋明

按《万姓统谱》：明字惟远，濬县人。初授户部主事，督临
清仓储。中官监储者颇恣横，明至，一裁以法，宿弊顿
革。升员外郎。时有中贵奏乞庄田于保定，滥及容城
诸县，上命明往按之，廉得其情，抗疏以闻，版籍赖以
不坠。友有暮夜怀金进者，明正色斥之曰：“杨震四知
谓何，而乃以是加我耶！”浙人因呼之曰“铁宋。”今有《铁
宋》卷藏于家，官至参政。

===宋琰===按《万姓统谱》：“琰字廷圭，奉化人。永乐乙未进士，选庶
吉士，侍皇太子监国南京。十九年，召修《大典》，书成，授
中书舍人。宣德初元，迁礼部主事，以亲老乞归省。未
逾月，驿召还京。正统初元，选入史馆，修《宣宗实录》。二
年，以父丧去。服阕，转吏部考功主事，入直内府。九年，
迁河南右参政。时汝阳旱蝗，琰往治之，吁天自咎，蝗”
弭而岁转丰稔。民为之谣曰：“宋大参，施德政。治豪强，
知利病。捕蝗虫，动天听。降甘霖，保民命。七府安，万民
定。”景泰四年转太仆寺卿，寻升兵部侍郎。琰性温雅，
居家以孝友闻。